แห่สมัครงาน กับ 39 มหาวิทยาลัยล้นทะลัก
อว.เล็งจ้างระยะ 2 ครอบคลุมทุกพื้นที่ จัดอาจารย์ประจำกลุ่มดูแลใกลชิดศ.ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม (อว.) เปิดเผยความคืบหน้าโครงการ อว.สร้างงาน โดยตั้งเป้าจ้างงานประชาชน 10000 คน ที่ได้รับผลกระทบจากการแพร่ระบาดของโรคโควิด-19 มี 39 มหาวิทยาลัยเป็นผู้จ้างงานว่า เบื้องต้นพบว่ามหาวิทยาลัยที่เป็นหน่วยจ้างงานกว่าครึ่งมีผู้มาสมัครเต็มจำนวนแล้ว โดยเฉพาะพื้นที่ภาคอีสาน เช่น มหาวิทยาลัยราชภัฏ (มรภ.) มหาสารคาม มรภ.ร้อยเอ็ด มรภ.สุรินทร์ เป็นต้น ซึ่งผู้ผ่านการคัดเลือกมีทั้งประชาชนทั่วไปที่ไม่มีวุฒิการศึกษา อนุปริญญา และนักศึกษาที่จบใหม่แต่ตกงาน รวมทั้งต้องเป็นคนในพื้นที่นั้นๆ เพราะ อว.ต้องการจ้างคนในพื้นที่จริงๆ อย่างไรก็ตาม การจ้างงาน 10000 คนนี้ ถือว่าเป็นจำนวนที่น้อยมากเมื่อเทียบกับคนตกงานจากสถานการณ์โควิด-19 แต่ผู้สมัครที่ไม่ผ่านการคัดเลือกก็ยังไม่ต้องสิ้นหวัง เพราะ อว.จะขึ้นบัญชีผู้สมัครไว้ และกำลังเตรียมจัดทำโครงการ อว.จ้างงานระยะ 2 เพื่อเพิ่มหน่วยจ้างงานให้ครอบคลุมทุกจังหวัด เพราะเรามีมหาวิทยาลัยมากกว่า 150 แห่ง กระจายทุกจังหวัดทุกพื้นที่ด้าน ผศ.วรปภา อารีราษฎร์ ผู้รับผิดชอบโครงการ อว.สร้างงาน ของ มรภ.มหาสารคาม กล่าวว่า มรภ.มหาสารคาม มีการจ้างงาน 215 คน ได้รับความสนใจจากประชาชนจำนวนมาก โดยเปิดรับสมัครเพียง 2 วันก็เต็มแล้ว จากนั้นมีการคัดกรองตามเกณฑ์ที่กำหนดคือ ต้องไม่ใช่ผู้ที่ได้รับเงินเยียวยา 5000 บาท หรือเป็นเกษตรกร เพื่อให้ผู้รับการเยียวยาไม่ซ้ำซ้อนกัน นอกจากนี้ ยังต้องสอบถามความต้องการของผู้สมัครด้วยว่า พร้อมเข้ารับการอบรมพัฒนางาน เพื่อนำไปสู่การพัฒนาทักษะของตนเองด้วยขณะเดียวกัน มรภ.มหาสารคาม กำหนดภาระงาน 4 กลุ่ม โดยกระจายผู้สมัครกลุ่มงานละ 50 คน ได้แก่ 1.ผู้มีวิชาชีพเดิมแต่ตกงาน และพร้อมจะสอนอาชีพนี้ให้ผู้อื่นอีกไม่น้อยกว่า 10 คน เช่น ช่างเย็บผ้า หมอนวดไทย โดยเราจะเสริมเรื่องการวางแผนการสอน การใช้ไอซีที เป็นต้น 2.กลุ่มงานวิจัยนวัตกรรม โดยนักวิจัยของมหาวิทยาลัยจะถ่ายทอดความรู้ต่อยอดให้ผู้ถูกจ้างงาน เช่น การเลี้ยงหอยขม การเพาะเห็ด เป็นต้น 3.การเผยแพร่ความรู้ของ มรภ.สู่ท้องถิ่น รวมทั้งเก็บข้อมูลความต้องการของชุมชนที่ต้องการให้ มรภ.ช่วยเหลือ กลับมาให้ มรภ.มหาสารคาม เพื่อจะได้เข้าไปพัฒนาชุมชนต่อไป 4.กลุ่มงานอื่นๆ ที่ มรภ.มหาสารคาม ไม่ได้กำหนด โดยเปิดกว้างให้ผู้ถูกจ้างงานสามารถนำเสนอความคิดได้ตามต้องการ เช่น การทำสมาร์ทฟาร์มมิ่ง การจัดการขยะ เป็นต้น ทั้งนี้ มรภ.มหาสารคาม สามารถเริ่มจ้างงานทั้ง 215 คน ได้ตั้งแต่วันที่ 12 พ.ค.นี้เป็นต้นไป.
ความคืบหน้าโครงการ อว.สร้างงาน โดยตั้งเป้าจ้างงานประชาชน 10000 คน ที่ได้รับผลกระทบจากการแพร่ระบาดของโรคโควิด-19 มี 39 มหาวิทยาลัยเป็นผู้จ้างงานว่า
โครงการ อว.สร้างงาน,อว.สร้างงาน,สมัครงาน,กระทรวงการอุดมศึกษา,กระทรวงการอุดมศึกษา วิทยาศาสตร์ วิจัยและนวัตกรรม,ลูกจ้างมหาวิทยาลัย,ข่าววันนี้,การศึกษา